Joe Mettle

**Joseph Oscar Nii Armah Mettle**, he be popularly known as **Joe Mettle.** He be Ghanaian gospel singer den songwriter. He be de first Gospel musician wey chop VGMA Artist of the year award for ein genre, for April 8, 2017. He chop chaw awards for Ghana insyd den beyond, wey he san mount chaw international platforms plus International Gospel Artists like Donnie McClurkin, Ntokozo Mbambo den chaw menners. He marry Selassie Nee Dzisa.

## Ein early life den education
Joe be marketer by profession but he san be worshiper by calling. Dem born am to Florence Addo and Emmanuel Mettle wey ein be de eldest among six kiddies. Joe start ein education for Richard Akwei Memorial School wey he later go Kade 1&2 Primary School - (Kade) dat be wer he spend about one year before he return come Accra, den St. Michael's and All Angels. He san continue go Korle Gonno 3 Junior High School (JHS) wey he obtain ein Senior High School Certificate for His Majesty Academy. Joe Mettle be alumnus for Accra Academy. He san study draftsmanship for Modern School of Draftsmanship (MODESCO). He san attend Pentecost University College wey be private Christian university college wey dey Sowutuom for Accra.

## Ein music career
During ein early days for singing insyd, na he dey work as backing vocalist for some Ghanaian Gospel artiste like Cindy Thompson, de late Danny Nettey den Reverend Tom Bright Davies. Na Joe Mettle san be de lead singer for indigenous multicultural music group, "Soul Winners". He win "Artiste of the Year", "Gospel Artiste of the Year" den "Male Vocalist Artiste of the Year" for "2017 Vodafone Ghana Music Awards (VGMA)". Ein award for "Artiste of the Year" be considered as historical secof he be de first Gospel artiste wey win for dat category insyd since de conception for dat kind awards. Joe san win over 10 local den international awards. He win several awards for Africa Gospel Music Awards, Gospel industry Awards, African Gospel Awards (UK), CCML Ghana Gospel Awards, Bass Awards den RIGA Awards (South Africa). 

Joe get opportunity feature for popular South African Broadcasting Corporation's TV show titled, "Gospel Classics" wey sanso highlight Donnie McClurkin. He receive de Best Male Gospel Artiste for Africa for de Trumpet Gospel Awards wey happen for South Africa. Joe Mettle get chao nationwide hit songs wey include "*Mehia wo Yesu*" (*edey mean say* - I need you Jesus), "*Nhyira"* (*edey mean say* - Blessing)*, "Medɔ Wo"(edey mean say - I Love You), "Akokyem Nyame", "Mensuro"* (*edey mean -* I will not fear)*,* *"Turning Around" and "Yesu Adi Nkunim"* (*edey mean -* Christ is Victorious) for ein credit insyd. One of ein songs wey win am nominations for 2017 VGMA be *"Ɔnwanwani"* (*edey mean say* - God of Wonders). He get six albums as ein credit.

### Joe Mettle Ministries
Dem found Joe Mettle Ministries for 2007 insyd, de Ministry get two major annual headline events; Praiz Reloaded, Midyear den Lovegift for December insyd every year. 

Joe be de manager for Reverb Studios, wey be rehearsal den recording studio for Accra. He dey rent musical equipments wey he san dey music den marketing consultancy services.

## Ein life matter
Joe do traditional marriage ceremony plus Salomey Selassie Dzisa for Accra (13 August 2020), wey he san do official wedding ceremony for Tema (15 August 2020).

## Ein awards den nominations

## Discography
### Albums

### Singles
* "Medɔ Wo" (e dey mean "I dey Love You")
* "Sound of Praise"
* "Saved with Amazing Grace" (S.W.A.G.)
* "Ɔnwanwani" (e dey mean - God of Wonders)
* "Bo Nɔɔ Ni" (e dey mean "No One Else")
* "My Everything"
* "Ye Obua Mi"
* "Yesu Mo"
* "Great Jehovah"
* Give Me Oil In My Lamp

## References